**CAIET DE SARCINI**

**Modernizare sisteme de stingere incendiu în spațiile tehnice de nivel central**

[1 Introducere 2](#_Toc127190326)

[2 Contextul realizării acestei achiziții de lucrări 2](#_Toc127190327)

[2.1 Informații despre achizitor 2](#_Toc127190328)

[2.2 Informații despre contextul care a determinat achiziționarea lucrărilor 3](#_Toc127190329)

[2.3 Informații despre beneficiile anticipate de către achizitor 4](#_Toc127190330)

[2.4 Alte inițiative/proiecte/programe asociate cu această achiziție de lucrări 4](#_Toc127190331)

[2.5 Cadrul general al sectorului în care achizitorul își desfășoară activitatea 4](#_Toc127190332)

[2.6 Factori interesați și rolul acestora 5](#_Toc127190334)

[3 Obiectul achiziției 5](#_Toc127190336)

[4 Cerințe generale 6](#_Toc127190338)

[4.1 Descrierea proiectului de investiţii 6](#_Toc127190339)

[4.2 Proiectare 9](#_Toc127190341)

[4.3 Activități de inginerie 10](#_Toc127190343)

[4.4 Management de proiect 11](#_Toc127190345)

[4.5 Procurarea de echipamente, materiale, dispozitive speciale 11](#_Toc127190347)

[4.6 Construcţii - montaj 12](#_Toc127190349)

[4.7 Planificarea și controlul 13](#_Toc127190351)

[4.8 Alte cerinţe 14](#_Toc127190353)

[4.8.1 Instruire personal 14](#_Toc127190354)

[4.8.2 Personalul Ofertantului 15](#_Toc127190356)

[4.8.3 Managementul riscurilor 17](#_Toc127190358)

[5 Durata contractului 17](#_Toc127190360)

[6 Livrare 17](#_Toc127190362)

[7 Cerinţe aplicabile pentru proiectare, execuţie şi teste de funcţionare 18](#_Toc127190364)

[8 Documentaţie 18](#_Toc127190366)

[9 Cerinţe de testare și fiabilitate 19](#_Toc127190368)

[10 Garanție, suport tehnic și întreținere preventivă 19](#_Toc127190370)

[10.1 Garanție 19](#_Toc127190371)

[10.2 Suport tehnic 20](#_Toc127190373)

[10.3 Întreținere preventivă 22](#_Toc127190375)

[11 Recepția 23](#_Toc127190377)

[11.1 Cerinţe generale 23](#_Toc127190378)

[11.2 Recepția Proiectul tehnic și a detaliilor de execuţie 23](#_Toc127190380)

[11.3 Recepţia la terminarea lucrărilor 23](#_Toc127190382)

[11.4 Recepţia finală 25](#_Toc127190384)

[12 Clauze de confidenţialitate 25](#_Toc127190386)

[13 Standarde și legislație aplicabile 26](#_Toc127190388)

[14 Modul de întocmire al propunerii tehnice 27](#_Toc127190389)

# Introducere

Caietul de sarcini și anexele sale (Anexa 1: Specificație tehnică modernizare sisteme de stingere incendiu și Anexa 2: Cerințe securitate cibernetică) fac parte integrantă din Documentația de atribuire și constituie ansamblul cerințelor pe baza cărora se elaborează, de către fiecare ofertant, propunerea tehnică.

Acesta conține, în mod obligatoriu, specificații tehnice care definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

Pentru scopul prezentei secțiuni a documentației de atribuire, orice activitate, descrisă într-un anumit capitol din Caietul de sarcini și anexele sale și nespecificată explicit în alt capitol, trebuie interpretată ca fiind menționată în toate capitolele unde se consideră de către ofertant că aceasta trebuia menționată pentru asigurarea îndeplinirii obiectului contractului.

Prezenta documentație cuprinde cerințele pentru modernizarea actualelor sisteme de detecție, alarmare și stingere incendiu prin achiziționarea unui nou sistem de detecție, alarmare și stingere incendiu care va înlocui în totalitate sistemele de detecție, alarmare și stingere incendiu destinate spațiilor tehnice de nivel central din București și Brașov. Toate cerințele acesteia sunt minime şi obligatorii pentru toți ofertanții.

Rolul funcţional al acestor sisteme de detecție, alarmare și stingere incendiu este de a detecta (semnaliza, alarma și alerta) un început de incendiu, în spaţiile tehnice protejate, și de a limita și stinge (automat și/sau manual) incendiul detectat.

Prezentul Caiet de sarcini și anexele sale au ca scop achiziționarea unui sistem de detecție, alarmare și stingere incendiu destinat spațiilor tehnice din următoarele locații:

- Locația 1 (București);

- Locația 3 (Brașov).

În cadrul acestei proceduri, Ministerul Finanțelor îndeplinește rolul de Autoritatea contractantă, respectiv de Beneficiar în cadrul contractului.

În conformitate cu regulile de elaborare a documentaţiei de atribuire din Legea nr. 98 din 2016, art. 156, alin (2) și (3), specificaţiile tehnice care precizează un anumit producător, o anumită origine sau un anumit procedeu care caracterizează produsele sau serviciile furnizate şi care se referă la mărci, brevete, tipuri, la o origine sau la o producţie specifică vor fi însoţite de cuvintele “sau echivalent”, indiferent dacă aceste cuvinte sunt prevăzute expres sau nu în prezentul Caiet de sarcini și în anexele sale.

# Contextul realizării acestei achiziții de lucrări

## Informații despre achizitor

Ministerul Finanțelor este un minister cu rol de sinteză, care se organizează și funcționează ca organ de specialitate al administrației publice centrale, cu personalitate juridică, în subordinea Guvernului.

Ministerul Finanțelor aplică Programul de guvernare și contribuie la elaborarea și implementarea strategiei în domeniul finanțelor publice, în exercitarea administrării generale a finanțelor publice, asigurând utilizarea pârghiilor financiare, în concordanță cu cerințele economiei de piață și pentru stimularea inițiativei operatorilor economici.

Ministerul Finanțelor îndeplinește toate atribuțiile și are toate competențele conferite prin legi sau prin alte acte normative în vigoare, monitorizează și coordonează atribuțiile conferite de lege unităților subordonate.

Sediul central al Ministerului Finanțelor este în municipiul București, Bulevardul Libertății nr. 16, sectorul 5. Ministerul Finanțelor își desfășoară activitatea și în alte sedii deținute potrivit legii.

Informații suplimentare despre achizitor, Ministerul Finanțelor, se pot regăsi pe site-ul web oficial al instituției: [www.mfinante.gov.ro](http://www.mfinante.gov.ro).

## Informații despre contextul care a determinat achiziționarea lucrărilor

Sistemul informatic al Ministerului Finanțelor (M.F.) este unic în România, atât din punct de vedere al complexității și specificității aplicațiilor, cât și al numărului de entități ale administrației publice și entități private deservite, precum și al întinderii teritoriale. Acesta este cel mai mare furnizor de date pentru instituțiile publice și instituțiile financiare din România și din străinătate. Numărul de aplicații informatice, volumul de date, numărul de entități deservite și numărul de utilizatori interni și externi crește permanent, crescând implicit și volumul de muncă depusă, precum și necesarul de resurse pentru dezvoltarea și administrarea sistemului informatic.

Pentru a asigura funcționarea și dezvoltarea unui sistem informatic modern, furnizarea serviciilor T.I.C. la calitatea solicitată, o prioritate o constituie asigurarea funcționării în parametrii stabiliți a infrastructurii fizice suport din spațiile tehnice de nivel central din Brașov. În acest sens este necesară asigurarea permanentă a unor activități sigure și specifice de exploatare și de întreținere a infrastructurii fizice suport a spațiilor tehnice.

Una dintre componentele infrastructurii fizice suport din fiecare locație o reprezintă sistemul de detecție, alarmare și stingere incendiu care este alcătuit din subsistemul/instalația de detectare, semnalizare și alarmare la incendiu și subsistemul/instalația de stingere incendiu.

*Locația 1 - București*

Sistemul de detecție, alarmare și stingere incendiu aferent Locației 1 din București protejează un număr de 13 spații tehnice de la parter și mezaninul clădirii (5 cu detecție și stingere; 6 doar cu detecție). Sistemul are în componenţă, printre altele, un număr de 46 butelii cu IG55 dintre care 23 de butelii sunt descărcate. Centrala de detecție, alarmare și stingere incendiu este situată la parterul locației iar buteliile sunt instalate și puse în funcțiune în două spații tehnice, situate la subsolul clădirii (în S05 sunt 37 butelii iar în S04 sunt 9 butelii).

În Locația 1 mai există un spațiu tehnic care este protejat de un sistem independent de detecție, alarmare și stingere incendiu, având ca agent de stingere gazul FM200. Acest spațiu tehnic are centrală proprie de detecție, alarmare și stingere incendiu, se află la parterul locației iar agentul de stingere este stocat într-o singură butelie situată în același spațiu tehnic.

*Locația 3 - Brașov*

Sistemul de detecție, alarmare și stingere incendiu aferent Locației 3 din Brașov protejează un număr de 7 spații tehnice de la subsol (3 cu detecție și stingere; 4 doar cu detecție). Sistemul are în componenţă un număr de 74 butelii cu IG55. Centrala de detecție, alarmare și stingere incendiu este situată la subsolul locației iar buteliile sunt instalate într-un singur spațiu tehnic aflat la subsolul clădirii (S09).

În Locația 3 mai există un spațiu tehnic care este protejat de un alt sistem independent de detecție, alarmare și stingere incendiu, având ca agent de stingere gazul FM200. Acest spațiu tehnic are centrală proprie de detecție, alarmare și stingere incendiu, se află la subsolul locației iar agentul de stingere este stocat într-o singură butelie situată în spațiul tehnic (S10).

Urmare a uzurii și a exploatării îndelungate, este posibil ca o parte din spațiile tehnice din cele două locații să nu mai fie complet etanșe iar actualele sisteme de detecție, alarmare și stingere incendiu să nu mai poată asigura stingerea eficientă a unui eventual început de incendiu.

## Informații despre beneficiile anticipate de către achizitor

Beneficiile anticipate de către Ministerul Finanțelor (M.F.) sunt următoarele:

2.3.1. modernizare sisteme de stingere incendiu din centrele de date, care vor fi unitare și vor asigura redundanță, scalabilitate, siguranță în exploatare și eliminarea oricărei vulnerabilități în funcționare;

2.3.2. monitorizarea și controlul permanent, în timp real, al parametrilor echipamentelor infrastructurii de stingere incendiu prin implementarea unei soluții complete din punct de vedere software și hardware, adaptate la particularitățile centrelor de date;

2.3.3. înlocuirea unor echipamente uzate moral și fizic, ieșite din ciclul de viață tehnologic;

2.3.4. susținerea în condiții de siguranță a Sistemului Informatic al Ministerului Finanțelor;

2.3.5. asigurarea funcționalității infrastructurii fizice suport a centrelor de date la parametrii optimi, în condiții de siguranță;

2.3.6. organizarea și echiparea unor spații tehnice pentru susținerea în condiții de siguranță a echipamentelor informatice și ale infrastructurii fizice suport a centrelor de date.

## Alte inițiative/proiecte/programe asociate cu această achiziție de lucrări

Obiectiv de investiții pentru implementarea / modernizarea infrastructurii fizice suport din Centrul de Date Primar al MF, inclus în PNRR, Reforma 1 - Reforma Agenției Naționale de Administrare Fiscală (ANAF) prin digitalizare, obiectivul I.3 - Asigurarea capacității de răspuns la provocările informaționale actuale și viitoare, inclusiv în contextul pandemiei, prin transformarea digitală a MF/ANAF.

## Cadrul general al sectorului în care achizitorul își desfășoară activitatea

Administrație publică centrală.

## Factori interesați și rolul acestora

Factorii interesați în implementarea contractului sunt:

1. Ministerul Finanțelor prin Centrul Național pentru Informații Financiare care:
2. administrează și dezvoltă Sistemul Informatic al M.F.;
3. administrează infrastructura fizică suport a spațiilor tehnice din centrele de date ale M.F.

2) Angajații din cadrul Ministerului Finanțelor, Agenției Naționale de Administrare Fiscală aparat central și instituțiile subordonate din teritoriu, care utilizează Sistemul Informatic al M.F.

Implementarea contractului va fi gestionată de către Ministerul Finanțelor, prin Centrul Național pentru Informații Financiare, care va intra în relație directă cu furnizorul pe perioada derulării contractului.

# Obiectul achiziției

Obiectul prezentului Caiet de sarcini și al anexelor sale îl constituie achiziția de servicii de proiectare și execuție pentru lucrările *de ”Modernizare sisteme de stingere incendiu în spațiile tehnice de nivel central”*, conform Documentației de Avizare a Lucrărilor de Intervenție (D.A.L.I.). Noul sistem de stingere incendiu va înlocui în totalitate actualele sisteme de detecție, alarmare și stingere incendiu din spațiile tehnice, spații tehnice care găzduiesc echipamente informatice și de infrastructură fizică suport de nivel central ale Ministerului Finanțelor.

Conform cerinţelor din prezentul Caiet de sarcini și din anexele sale, Executantul are următoarele responsabilităţi:

a) prestarea activităților de proiectare, inginerie și management de proiect;

b) procurarea și asigurarea echipamentelor, materialelor, operațiunilor, pentru finalizarea obiectivului de investiţii;

c) execuţia lucrărilor de construcţii - montaj;

d) pregătirea personalului Beneficiarului pentru exploatare;

e) testarea și transferul spre exploatare;

f) dezafectarea actualelor sisteme de detecție, alarmare și stingere incendiu din cele două locații;

g) efectuarea activităților de operare și întreținere prin personal propriu, pregătit și licenţiat în acest scop;

h) eliminarea deficiențelor apărute în perioada de garanţie.

Conform cerinţelor din prezentul Caiet de sarcini și din anexele sale, Beneficiarul are următoarele responsabilităţi:

1. analiza/acceptarea documentaţiei de proiectare;
2. analiza/acceptarea testelor și a documentației de exploatare;
3. acceptarea transferului după finalizarea recepției lucărilor.

Starea actuală

Una dintre componentele infrastructurii fizice suport din fiecare locație o reprezintă sistemul de detecție, alarmare și stingere incendiu care este alcătuit din subsistemul/instalația de detectare, semnalizare și alarmare la incendiu și subsistemul/instalația de stingere incendiu.

Locația 1 - București

Sistemul de detecție, alarmare și stingere incendiu aferent Locației 1 din București protejează un număr de 13 spații tehnice de la parter și mezaninul clădirii (5 cu detecție și stingere; 6 doar cu detecție). Sistemul are în componenţă, printre altele, un număr de 46 butelii cu IG55 dintre care 23 de butelii sunt descărcate. Centrala de detecție, alarmare și stingere incendiu este situată la parterul locației iar buteliile sunt instalate și puse în funcțiune în două spații tehnice, situate la subsolul clădirii (în S05 sunt 37 butelii iar în S04 sunt 9 butelii).

În Locația 1 mai există un spațiu tehnic care este protejat de un sistem independent de detecție, alarmare și stingere incendiu, având ca agent de stingere gazul FM200. Acest spațiu tehnic are centrală proprie de detecție, alarmare și stingere incendiu, se află la parterul locației iar agentul de stingere este stocat într-o singură butelie situată în același spațiu tehnic.

Locația 3 - Brașov

Sistemul de detecție, alarmare și stingere incendiu aferent Locației 3 din Brașov protejează un număr de 7 spații tehnice de la subsol (3 cu detecție și stingere; 4 doar cu detecție). Sistemul are în componenţă un număr de 74 butelii cu IG55. Centrala de detecție, alarmare și stingere incendiu este situată la subsolul locației iar buteliile sunt instalate într-un singur spațiu tehnic aflat la subsolul clădirii (S09).

În Locația 3 mai există un spațiu tehnic care este protejat de un alt sistem independent de detecție, alarmare și stingere incendiu, având ca agent de stingere gazul FM200. Acest spațiu tehnic are centrală proprie de detecție, alarmare și stingere incendiu, se află la subsolul locației iar agentul de stingere este stocat într-o singură butelie situată în spațiul tehnic (S10).

Urmare a uzurii și a exploatării îndelungate, este posibil ca o parte din spațiile tehnice din cele două locații să nu mai fie complet etanșe iar actualele sisteme de detecție, alarmare și stingere incendiu să nu mai poată asigura stingerea eficientă a unui eventual început de incendiu.

# Cerințe generale

## Descrierea proiectului de investiţii

Lucrările de modernizare vor înlocui în totalitate actualele sisteme de detecție, alarmare și stingere incendiu din următoarele spații tehnice aferente celor două locații:

|  |  |  |  |  |  |  |
| --- | --- | --- | --- | --- | --- | --- |
| Nr.  crt. | Spațiu tehnic | Butelii redundante | Locație | Suprafață aproximativă | Înălțime aproximativă | Volum aproximativ |
| [mp] | [m] | [mc] |
| 1 | S02 | Da | Locația 1 - București | 43 | 3 | 129 |
| 2 | S04 | Da | 36 | 2,6 | 93,6 |
| 3 | P12 | Da | 32 | 4 | 128 |
| 4 | P13 | Da | 196 | 3,8 | 744,8 |
| 5 | P15 | Da | 25 | 4 | 100 |
| 6 | P16 | Da | 9 | 4 | 36 |
| 7 | P21 | Da | 10 | 3,8 | 38 |
| 1 | S4 | Da | Locația 3 - Brașov | 120 | 4,4 | 528 |
| 2 | S5 | Da | 202 | 4,4 | 888,8 |
| 3 | S10 | Da | 30 | 3,8 | 114 |

De asemenea, lucrările de modernizare vor înlocui în totalitate actualele subsisteme/ instalații de detectare, semnalizare și alarmare la incendiu din următoarele spații tehnice aferente celor două locații:

|  |  |  |  |  |  |
| --- | --- | --- | --- | --- | --- |
| Nr.  crt. | Spațiu tehnic | Locație | Suprafață  aproximativă | Înălțime  aproximativă | Volum aproximativ |
| [mp] | [m] | [mc] |
| 1 | S07 | Locația 1 - București | 26 | 3,3 | 85,8 |
| 2 | S09 | 125 | 3,3 | 412,5 |
| 3 | P11 | 10 | 4 | 40 |
| 4 | P14 | 53 | 3,8 | 201,4 |
| 5 | P19 | 9 | 3,8 | 34,2 |
| 6 | P22 | 31 | 3,8 | 117,8 |
| 1 | S1 | Locația 3 - Brașov | 9 | 4,4 | 39,6 |
| 2 | S6 | 19 | 4,4 | 83,6 |
| 3 | S7 | 19 | 4,4 | 83,6 |
| 4 | S8 | 19 | 4,4 | 83,6 |

Sistemul/subsistemele /instalațiile, materialele și echipamentele propuse și instalate trebuie să fie conforme cu normele, normativele și standardele românești și europene, așa cum sunt specificate în cadrul *cap.13. Standarde și legislație aplicabile*.

Ofertantul va detalia în propunerea tehnică soluția propusă pentru noul sistem de detecție, alarmare și stingere incendiu din spațiile tehnice aferente celor două locații, aceasta incluzând schițele de amplasare ale componentelor sistemului (se vor marca zonele unde vor fi instalate echipamentele subsistemelor/ instalațiilor) și traseele de țeavă.

Ofertantul trebuie să studieze și să-și însușească specificațiile tehnice din Caietul de sarcini și din anexele sale, să întocmească un grafic de execuție al lucrărilor, corelat cu programul de lucru al Beneficiarului, inclusiv activități de proiectare, avizare, execuție, testare, dezafectare, instruire și recepție.

Ofertantul va detalia în propunerea tehnică un set de instrucțiuni de exploatare și întreținere a sistemului și a echipamentelor (conform legislației în vigoare și a producătorilor echipamentelor ofertate) care fac obiectul prezentului Caiet de sarcini și a anexelor sale.

Toate lucrările de modernizare ale sistemelor de detecție, alarmare și stingere incendiu se vor realiza fără ca spațiile tehnice din cele două locații să rămână fără sistem de detecție, alarmare și stingere incendiu funcțional. Astfel, Executantul:

1. va asigura menținerea în funcționare a actualelor sisteme de detecție, alarmare și stingere incendiu, fără afectarea funcționării în deplină siguranță a spațiilor tehnice din locații;
2. va întreţine actualele sisteme de detecție și stingere incendiu, pe perioada lucrărilor, prin efectuarea de operaţii care au ca scop asigurarea funcţionării continue şi în bune condiţii a acestora;
3. va începe dezafectarea instalațiilor existente numai după ce sistemul de detecție, alarmare și stingere incendiu din locații a fost testat și funcționează la parametrii stabiliți prin Caietul de sarcini.

Pe perioada executării activităţilor solicitate Executantul va avea în vedere următoarele obligaţii:

* să nu fie afectate serviciile furnizate de sistemul informatic al Ministerului Finanțelor;
* să se respecte toate regulile privind confidenţialitatea informaţiilor, accesul în locaţii şi protecţia muncii;
* să nu fie afectată, prin activităţile desfăşurate, buna funcţionare a echipamentelor existente în locaţiile în care se vor executa toate activitățile solicitate.

Noul sistem de detecție, alarmare și stingere incendiu care deservește spațiile tehnice aferente celor două locații, trebuie prevăzut cu instalații de stingere incendiu cu butelii de stocare agent de redundante.

Buteliile pot fi amplasate în următoarele spații tehnice:

1. Locația 1 din București (spațiul tehnic S05 și o parte din spațiul tehnic S04, dacă e cazul);
2. Locația 3 din Brașov (spațiul tehnic S09).

Lucrările de modernizare a sistemelor de detecție, alarmare și stingere incendiu vor consta cel puțin în:

1. elaborarea proiectului tehnic pentru noul sistem de detecție, alarmare și stingere incendiu;
2. elaborarea proiectului tehnic de dezafectare a sistemelor existente în cele două locații;
3. avizarea proiectelor tehnice de către verificatorii de proiect atestați și a tuturor echipamentelor/ componentelor/ accesoriilor necesare implementării acestora;
4. obținerea avizelor/ autorizațiilor conform legislației în vigoare;
5. lucrări de instalare și punere în funcțiune a noului sistem de detecție, alarmare și stingere incendiu;
6. testarea în spațiile tehnice protejate din cele două locații;
7. lucrări de dezafectare a actualelor sisteme de detecție, alarmare și stingere incendiu și a accesoriilor acestora;
8. activități de instruire pentru personalul Achizitorului, pentru utilizarea noului sistem de detecție, alarmare și stingere incendiu;
9. operațiuni de întreținere în perioada de garanție tehnică și asigurarea funcționării sistemului de detecție, alarmare și stingere incendiu.

Ofertanții trebuie să fie autorizați conform cerinţelor Legii nr. 307/2006 pentru a desfășura activități de proiectare, executare și verificare a instalaţiilor de apărare împotriva  
incendiilor.

## Proiectare

Activitățile de proiectare constau în:

1. elaborare Proiect tehnic:

* conţinutul-cadru se va realiza în conformitate cu anexa nr. 10 din HG 907/2016;
* proiectul tehnic se va verifica pentru cerinţele de calitate de către specialişti atestaţi în condiţiile legii în vigoare;

1. obținerea avizelor/autorizațiilor conform legislației în vigoare;
2. elaborare detalii de execuţie pe categorii de lucrări:

* documentaţie definită în condiţiile legii;
* documentație verificată pentru cerinţele esenţiale de calitate în construcţii, de către verificatori de proiecte atestaţi în condiţiile legii în vigoare;

1. elaborare As built pe categorii de lucrări în funcţie de modificările apărute în urma realizării execuţiei:
2. asistenţă tehnică pe tot parcursul fazelor de execuţie și testare.

Executantul va prezenta proiectul tehnic, detaliile de execuție pe categorii de lucrări și documentația As-Built în 4 exemplare originale pe suport hârtie şi copii ale acestora pe suport electronic, atât varianta *.pdf,* cât și varianta *.odt, .doc* sau similar.

Executantul trebuie să:

1. specifice standardele materialelor și lucrărilor de construcţii;
2. utilizeze sistemul metric pentru toate unităţile de măsură folosite;
3. transmită la Beneficiar întreaga documentaţie de proiectare pe care o pregăteşte în conformitate cu graficul de execuție.

La elaborarea documentaţiei de proiectare (Proiect Tehnic și Detalii de Execuţie) Executantul trebuie să respecte toate cerinţele minimale din prezentul Caiet de sarcini și din anexele acestuia.

Beneficiarul nu își asumă și nici nu datorează Executantului vreo obligaţie de a revizui sau de a analiza documentaţia de proiectare pentru identificarea de erori, omisiuni sau stabilirea conformității cu actele normative în vigoare. Nicio analiză, emitere de comentarii, respingere sau incapacitate de a revizui sau de a comenta sau de a respinge orice documentaţie de proiectare sau orice altă instrucţiune dată de către Beneficiar cu privire la documentaţia de proiectare:

1. nu va scuti Executantul de a modifica sau nu va afecta obligaţiile Executantului sau responsabilităţile acestuia în cadrul contractului sau în alt mod în conformitate cu legea sau
2. nu va aduce atingere drepturilor Beneficiarului în fața Executantului din cadrul contractului sau în alt mod în conformitate cu legea.

## Activități de inginerie

Activitățile de inginerie cuprind instrucţiunile de ansamblu, execuţia, coordonarea şi administrarea tuturor activităţilor de inginerie şi ale programului de supraveghere de calitate. Acestea vor consta în:

1. elaborarea şi managementul implementării modificărilor de proiect identificate ca necesare pe durata implementării, împreună cu modificările documentaţiei suport;
2. furnizarea documentaţiei necesare pentru exploatare;
3. pregătirea specificaţiilor tehnice, a cererilor de procurare şi a altor documente necesare pentru procurarea echipamentelor şi materialelor necesare, în vederea asigurării respectării codurilor, standardelor, cerinţelor de reglementare şi folosirii experienţei de exploatare disponibile de la alte obiective similare;
4. interpretarea documentelor tehnice pentru a asigura instrucţiuni şi asistenţă la lucrările de instalare a echipamentelor şi la activitățile de testare;
5. execuția lucrărilor de punere în funcțiune a sistemului de stingere incendiu;
6. supravegherea calităţii pentru activităţile din teren în vederea asigurării respectării documentaţiei de proiectare şi a completitudinii implementării acesteia;
7. asigurarea și managementul activităţilor de inspecţie si testare;
8. rezolvarea problemelor ce apar pe durata lucrărilor şi testării care necesită implicarea ingineriei prin dispoziţii scrise, rapoarte de neconformităţi şi note de modificare proiect;
9. asigurarea conformităţii materialelor, echipamentelor cu cerinţele de proiect, inclusiv acceptarea sau respingerea acestora;
10. menţinerea controlului permanent al documentaţiei de proiectare şi al configuraţiei prin revizuirea şi aprobarea pe baze continue a desenelor şi documentaţiei As-built, reflectând stadiul la zi;
11. menţinerea înregistrărilor tehnice ale activităţilor.

## Management de proiect

Managementul de proiect acoperă managementul ingineriei, planificării, bugetării, furnizării materialelor şi echipamentelor, lucrărilor de construcţii-montaj, testelor şi activităţilor conexe, şi constau în:

1. managementul implementării activităților pentru execuția lucrărilor;
2. asigurarea interfeţei şi coordonării cu Beneficiarul în vederea desfăşurării activităților pentru realizarea sistemului de stingere incendiu;
3. asigurarea planificării şi programărilor, monitorizarea şi controlul aspectelor temporale ale obiectivului de investiţii;
4. pregătirea şi implementarea procesului de supraveghere a calităţii;
5. managementul tuturor echipamentelor, materialelor şi bunurilor procurate, incluzând depozitarea şi conservarea, menţinerea controlului şi înregistrarea cantităţilor, disponibilitatea şi condiţiile de stocare. Toate echipamentele și materialele vor fi livrate în magazia Executantului sau a subcontractanțiilor acestuia responsabili cu execuţia lucrărilor de construcţii - montaj până la punerea acestora în operă;
6. stabilirea şi menţinerea unui mediu de lucru sigur, inclusiv securitatea muncii şi P.S.I. care să îndeplinească reglementările aplicabile;
7. monitorizarea şi auditarea furnizorilor şi a activităţilor subcontractanților pentru verificarea respectării standardelor specifice pentru siguranţă, calitate, fiabilitate şi performanţă;
8. asigurarea suportului pentru Beneficiar pentru a răspunde solicitărilor de informaţii suplimentare de la autorităţile de reglementare româneşti;
9. emiterea, la solicitarea Beneficiarului, de rapoarte de progres pentru comunicarea informaţiilor despre stadiul lucrarilor către Beneficiar, conform prevederilor legale în vigoare pentru cele două locații.

## Procurarea de echipamente, materiale, dispozitive speciale

Executantul este responsabil pentru procurarea tuturor echipamentelor și materialelor necesare pentru finalizarea obiectivului de investiţii, utilizându-se documentele și desenele de proiectare aprobate de către Beneficiar. Documentele și desenele de proiectare utilizate pentru procurare vor include în mod obligatoriu plajele în care anumiţi parametri tehnici pot fi acceptaţi. Executantul va fi responsabil pentru transportul tuturor echipamentelor și materialelor de la furnizori la locul de montaj.

Executantul va gestiona furnizorii și subcontractanții și va fi responsabil pentru:

1. managementul activităţilor legate de contractele de furnizare pentru asigurarea că toate echipamentele şi materialele specifice sunt procurate şi livrate în locaţiile precizate, la termenele stabilite şi respectă cerinţele tehnice şi de calitate;
2. negocierea şi managementul contractelor de furnizare;
3. desfăşurarea activităţilor necesare pentru recepţia, stocarea sigură, conservarea şi eliberarea echipamenelor şi materialelor necesare obiectivului de investiţii.

Cerinţe specifice pentru asigurarea de lucrări:

1. Executantul va asigura numai lucrările și numai în cantitățile definite în Proiectul tehnic acceptat de Achizitor;
2. Executantul se va asigura că echipamentele furnizate vor fi noi. Echipamentele noi reprezintă echipamentele care nu au fost folosite niciodată anterior, care nu au fost recondiționate, care au zero ore de funcționare, care au ambalajul nedeteriorat, care au aspectul fizic corespunzător (fără zgârieturi, lovituri, suprafețe oxidate etc.). Executantul va prezenta o declarație pe propria răspundere pentru îndeplinirea acestei cerințe.
3. nu se acceptă asigurarea de lucrări, cu excepţia celor care fac obiectul principal al solicitării, fiind puse în operă la sfârşitul contractului;
4. sculele, uneltele, alte dispozitive, proprietatea Executantului și utilizate de acesta pentru execuţia lucrării, sunt în grija exclusivă a acestuia, personalul Beneficiarului neavând drept de utilizare sau folosire;
5. orice produs, pentru care se constituie obligaţia Executantului de procurare, se utilizează de către acesta în scopul îndeplinirii obiectului contractului nefiind permisă transmiterea acestuia la magazie în timpul derulării sau la sfârşitul contractului.

## Construcţii - montaj

Executantul este responsabil pentru toate lucrările de construcţii-montaj în conformitate cu graficul contractului și cerinţele tehnice și de calitate, inclusiv pentru managementul subcontractanților. Activităţile de construcţii-montaj acoperă conducerea generală, coordonarea, administrarea și executarea lucrărilor de construcţii-montaj, și vor consta în:

1. pregătirea, definirea, analizarea aprobarea şi implementarea graficelor şi metodelor de construcţie, a pachetelor de lucru şi programarea forţei de muncă necesare;
2. stabilirea cerinţelor pentru activitățile de construcţii - montaj, inclusiv a nivelului de calificare a personalului;
3. asigurarea necesarului de forţă de muncă pentru lucrări de construcţii-montaj;
4. managementul lucrărilor şi a activităţilor personalului pe parte de construcţii-montaj;
5. supravegherea şi conducerea subcontractanților, pe parte de construcţii-montaj, în vederea asigurării aderenţei la calitatea, termenele şi cerinţele contractuale;
6. coordonarea şi supervizarea realizării lucrărilor şi a testelor;
7. inspectarea şi supravegherea finalizării lucrărilor;
8. raportarea pentru asigurarea îndeplinirii obiectivelor lucrărilor pe termen scurt şi lung;
9. analiza metodelor de lucru şi a sculelor pentru asigurarea acceptabilităţii lucrărilor şi propunerea de soluţii alternative, după caz, în vederea respectării calităţii lucrărilor şi a termenelor;
10. pregătirea şi înaintarea către Beneficiar a declaraţieiprivindasigurareacompletitudiniilucrărilor*.*

## Planificarea și controlul

Graficul de execuție al obiectivului achiziției, incluzând principalele etape ale proiectului și data programată pentru finalizare, va fi inclus în Propunerea tehnică și, devine Graficul contractului. Documentația de proiectare include graficul contractului și graficele pe locație. Graficele pe locație ale obiectivului de investiții pentru controlul activităţilor şi responsabilităţilor Executantului și pentru coordonarea lucrărilor din perspectiva termenelor, trebuie să fie în concordanță cu graficul contractului și trebuie să evidenţieze:

1. succesiunea și calendarul finalizării obiectivului de investiţii (incluzând ingineria, fabricaţia, livrările, construcţii - montaj și testarea, teste de funcţionare și transferul la Beneficiar);
2. identificarea tuturor activităţilor critice (inclusiv a deviaţiilor de la grafice) şi iniţierea din timp a acţiunilor corective;
3. orice alte informaţii cerute în mod rezonabil de către Beneficiar.

Graficele detaliate pe locație, dezvoltate pe baza graficului contractului, trebuie să aibă o structură coerentă (aceeaşi codificare a activităților și aceeaşi detaliere a activităților și a structurilor organizaționale) și vor include:

1. ordinea în care Executantul intenţionează să realizeze activitățile, inclusiv calendarul anticipat al fiecărei etape de procurare al echipamentelor și instalaţiilor, de livrare, de construcţii - montaj, de testare și recepție la Beneficiar;
2. succesiunea și calendarul inspecţiilor și testelor specificate în documentaţia de proiectare.

Personalul Beneficiarul va avea dreptul să se bazeze pe graficele pe locație transmise de către Executant atunci când îşi planifică activităţile sale.

Executantul va transmite cu promptitudine notificare Beneficiarului pentru anumite evenimente sau circumstanţe ulterioare probabile, care ar putea afecta în mod negativ activitățile. Beneficiarul poate solicita Executantului oricând să prezinte o estimare a efectului anticipat al evenimentului sau a circumstanţelor ulterioare.

În cazul în care, în orice moment, Beneficiarul notifică Executantului că graficele pe locație nu sunt în concordanţă cu progresul real şi intenţiile declarate ale Executantului, atunci Executantul va transmite graficele pe locație revizuite la Beneficiar în termen de 2 zile.

Rapoartele de progres vor fi emise de către Executant ori de câte ori sunt solicitate de către Beneficiar. Acestea vor fi prezentate Beneficiarului, în maxim 2 zile de la data solicitării, și vor include, fără a se limita la:

1. diagrame și descrieri detaliate ale progresului (de ex. fiecare etapă de proiectare, de emitere a documentaţiei tehnice, de procurare, de livrare, de construcţii - montaj şi testare);
2. modificări în lista personalului Executantului;
3. comparaţii între progresul real și cel planificat, cu detalierea oricărui eveniment sau circumstanţă care ar putea pune în pericol finalizarea în conformitate cu prevederile contractului şi măsurile luate (sau care ar trebui luate) pentru a recupera întârzierile.

## Alte cerinţe

### Instruire personal

Ca o condiţie prealabilă pentru recepţia la terminarea lucrărilor, Executantul trebuie, în conformitate cu cele mai bune practici din domeniu, să efectueze instruirea personalului Beneficiarului în ceea ce priveşte exploatarea obiectivului de investiţii. Executantul este responsabil pentru instruirea personalului desemnat de către Beneficiarul. Scopul instruirii este de a transfera cunoștințele necesare pentru a opera și exploata sistemul de detecție, alarmare și stingere incendiu.

Instruirea va fi organizată după ce sistemul de detecție alarmare și stingere incendiu este funcțional și trebuie să permită personalului Beneficiarului să:

1. înțeleagă funcționalitățile echipamentelor instalate în cadrul sistemului;
2. realizeze operarea acestora;
3. realizeze întreținerea de rutină care trebuie să fie efectuată de către utilizator pentru identificarea problemelor și diagnosticarea de bază.

Executantul trebuie să propună orice subiect suplimentar care ar putea fi necesar pentru a se asigura că personalul Beneficiarului este pe deplin instruit, pentru a asigura utilizarea corespunzătoare a sistemului de detecție, alarmare și stingere incendiu.

Numărul persoanelor care vor fi instruite este de minim 15, perioada de desfăşurare a instruirii personalului Beneficiarului urmând a fi agreată de comun acord de către Executant și Beneficiar.

Instruirea se va realiza în locațiile Beneficiarului (București și Brașov), durata fiecărei sesiuni de instruire per locație fiind de 16 ore, din care 8 ore vor fi alocate instruirii teoretice (2 sesiuni a câte 4 ore/zi) și 8 ore instruirii practice (2 sesiuni a câte 4 ore/zi). Sesiunea de instruire practică va fi susținută în spațiile tehnice de nivel central din cele două locații unde se vor instala echipamentele sistemului de stingere incendiu, iar sesiunea de instruire teoretică se poate desfășura în spații asigurate de către Beneficiar.

Sesiunea de instruire se va desfășura în limba română. Executantul va asigura, pe durata sesiunii de instruire, materiale suport în limba română, care includ cel puțin manuale de operare, fișe tehnice, instrucțiuni de exploatare și întreținere ale sistemului de detecție, alarmare și stingere incendiu.

La finalizarea instruirii Executantul va preda în fiecare locație, atât în format letric, cât și în format digital, dosarul de instruire către Beneficiar, care va conține cel puțin următoarele documente:

1. fișa de prezență;
2. manuale de operare echipamente;
3. fișe tehnice echipamente;
4. un set de instrucțiuni de exploatare și întreținere a echipamentelor;
5. codurile de acces (de ex. cod master, cod instalare, cod configurare, cod service etc.) ale sistemului de stingere incendiu;
6. alte documente, după caz.

### Personalul Executantului

**Personalul tehnic**

Toate lucrările minime și obligatorii din Caietul de sarcini și din anexele sale vor fi prestate în conformitate cu prevederile legale prin personal specializat. Executantul, în cadrul activităților desfășurate de către personalul său, va respecta prevederile legale în vigoare la data semnării contractului privind prelucrarea datelor personale.

Ofertantul va asigura numărul de specialiști necesari (*personal cheie*) pentru realizarea obiectivului de investiții și va nominaliza, în cadrul Propunerii tehnice, personalul de specialitate pentru îndeplinirea acestuia, asigurând minim:

1. un manager de proiect care va asigura respectarea prevederilor legale, a prevederilor contractuale, va coordona implementarea proiectului, identificarea și analizarea riscurilor și precizarea acțiunilor de control al riscurilor pentru oameni, proprietăți și mediu, orientarea muncii echipelor și indivizilor pentru realizarea obiectivelor organizaționale și de proiect, estimarea resurselor necesare proiectului, identificarea surselor și elaborarea programelor pentru proiecte, precum și asigurarea resurselor operaționale pentru proiect. Managerul de proiect trebuie să dețină o experiență profesională specifică în cadrul a minim un contract de lucrări în care a desfășurat activități similare celor de management de proiect (încheiate prin finalizarea execuției/ lucrării);
2. un proiectant sisteme de securitate cu o experiență profesională specifică în cadrul a minim două contracte de proiectare (încheiate prin finalizarea execuției/lucrării) sisteme de stingere incendiu pentru spații cu un volum de minimum 1000 metri cubi;
3. un responsabil tehnic cu execuția (în conformitate cu prevederile legale), persoană responsabilă cu configurarea și verificarea sistemului și care va: coordona echipele tehnice ale Executantului; colabora cu factorii de răspundere, experții în materie şi personalul implicat în proiect, pentru a defini arhitectura sistemului; identifica şi monitoriza riscurile şi problemele tehnice, precum şi mecanismele de reacție şi soluțiile de rezolvare ale acestora; furniza comisiilor de recepție instrucțiuni adecvate de exploatare, întreținere și testare a sistemului instalat etc. Responsabilul tehnic va trebui să dețină o experiență profesională specifică în cadrul a minim un contract de lucrari (încheiate prin finalizarea execuției/ lucrării).

Ofertantul va nominaliza personalul tehnic în corelare cu specificul proiectului de investiţii și cu graficul de execuție propus. Pentru fiecare persoană nominalizată, ofertantul va include C.V. semnat de către titular și documentele solicitate care să ateste calificările/ certificările/ autorizaţiile minime necesare. Se va menţiona relaţia ofertantului cu fiecare persoană și disponibilitatea fiecărei persoane pe durata realizării obiectivului de investiţii.

Documentele solicitate pentru atestarea calificării minime sunt, după caz:

1. diploma de absolvire a unei unități de învățământ superior cu profil tehnic;
2. certificare/ autorizație pentru proiectant și managerul de proiect, în conformitate cu prevederile legale în vigoare;
3. declarație de disponibilitate.

**Personal de execuţie**

Toate lucrările minime și obligatorii din Caietul de sarcini și din anexele sale vor fi prestate în conformitate cu prevederile legale în vigoare prin personal de execuție specializat. Executantul, în cadrul activităților desfășurate de către personalul său va respecta prevederile legale în vigoare la data semnării contractului privind prelucrarea datelor personale și va nominaliza cel puțin următoarele persoane:

1. un electrician instalații electrice autorizat ANRE minim gradul IIB;
2. un tehnician calificat în sisteme de semnalizare, alarmare și alertare incendiu;
3. un tehnician calificat în sisteme de limitare și stingere incendiu.

Ofertantul va nominaliza personalul de execuţie în corelare cu specificul proiectului de investiţii și cu graficul de execuție propus. Lista se va completa cel puţin cu specialităţile care necesită certificări/ autorizări de la autoritățile de reglementare. Pentru fiecare persoană nominalizată pentru execuţia lucrărilor, ofertantul va include C.V. semnat de către titular și documentele solicitate care să ateste calificările/ certificările/ autorizaţiile minime necesare. Se va menţiona relaţia profesională a ofertantului cu fiecare persoană și disponibilitatea fiecărei persoane pe durata realizării obiectivului de investiţii. Documentele solicitate pentru atestarea calificării minime sunt:

1. atestat de calificare, emis de către o firmă formatoare abilitată în baza O.G. 129/2000;
2. certificare/ autorizație emisă de către organismele competente, în conformitate cu prevederile legale în vigoare;
3. adeverinţă din partea angajatorului care specifică faptul că persoana respectivă este calificată și a mai desfășurat activitatea pentru care a fost propusă, minim 6 luni anterior datei de depunere ofertă;
4. declarație de disponibilitate.

În cazul personalului la care este obligatorie prezentarea unui atestat/ autorizaţie emisă de către organele de reglementare naţionale (de ex. ISCIR, ISC, ANRE etc.) nu mai este necesară prezentarea altor documente pentru atestarea calificării.

Executantul trebuie să folosească acel personal tehnic și de execuţie nominalizat în propunerea tehnică. Cu excepţia unor cauze care nu țin de Executant și care sunt acceptabile pentru BeneficiarExecutantul nu trebuie să elimine/ scoată persoane nominalizate pentru realizarea obiectivului de investiții. Dacă o persoană nominalizată este retrasă atunci Executantul trebuie să o înlocuiască cu altă persoană acceptată de către Beneficiar, cu experienţă și capacitatea profesională cel puţin echivalentă.

Ofertantul va prezenta în cadrul Propunerii tehnice modalitatea prin care își asigură serviciile *personalului tehnic* și de *execuție*, prin resurse proprii, caz în care vor fi prezentate persoanele în cauză, sau resurse externe, caz în care vor fi descrise aranjamentele contractuale realizate și declarațiile de disponibilitate.

### Managementul riscurilor

Ofertantul va include în propunerea tehnică o detaliere a modului de analiză a riscurilor, strategia de gestionare a acestora și stabilirea măsurilor de contingenţă. Se vor avea în vedere cel puţin riscuri legate de durată, buget, calitate și securitatea muncii.

Executantul va suporta riscul şi va despăgubi Beneficiarul împotriva:

a) oricărei pierderi sau deteriorări rezultate înainte de emiterea procesului verbal de recepţie la terminarea lucrărilor la:

1. obiectivul de investiţii, indiferent de stadiul de realizare;
2. echipamentele Achizitorului;
3. echipamente nemontate, bunuri şi materiale (fie pe/în afara zonei de desfăşurare a activităților), inclusiv orice este adus în zona de desfăşurare a activităților de un subExecutant sau furnizor, folosite sau pentru a fi utilizate în obiectivul de investiţii;

b) după emiterea procesului verbal de recepţie la terminarea lucrărilor, orice pierdere sau deteriorare a oricărui element menţionat la punctul a) care rezultă din orice acţiune sau omisiune a Executantului sau de la un eveniment care a avut loc înainte de emiterea procesului verbal de recepţie la terminarea lucrărilor;

c) oricărei întarzieri în graficul contractului generată de orice cauză care nu poate fi imputabilă Beneficiarului;

d) oricărei creşteri de prețuri pe durata derulării contractului, generată de orice cauză care nu poate fi imputabilă Beneficiarul.

# Durata contractului

Durata contractului pentru obiectivul de investiții este de 6 luni (2 luni proiectare + 4 luni execuție).

# Livrare

Livrarea tuturor echipamentelor și accesoriilor se va realiza conform *”Graficului contractului” și “Graficelor pe locație”*, termenul de livrare, pentru fiecare locație, fiind cel specificat în “*Documentația de proiectare*”.

Lucrările vor fi executate cantitativ și calitativ în cele două locații în timpul programului normal de lucru al Beneficiarului.

Produsele/ echipamentele se vor livra marcate şi ambalate conform prevederilor din standardele de execuţie ale acestora, astfel încât să se asigure integritatea pe timpul transportului, manipulării şi depozitării. Asigurarea produselor/ echipamentelor pe timpul manipulării (încărcării/ descărcării) şi a transportului de la locul de origine până în locațiile de livrare, cade în sarcina exclusivă a Executantului.

Pentru fiecare locație în parte, se vor livra toate componentele/ accesoriile/ cablurile de conexiune/ alimentare necesare funcționării noului sistem de detecție, alarmare și stingere incendiu și a interconectării acestuia, indiferent dacă acestea au fost sau nu expres solicitate, astfel încât acesta să fie funcțional și să respecte legislația în vigoare.

Executantul, în condițiile legii, va prezenta, la livrare, următoarele:

1. documentele de însoțire a mărfii (aviz de însoțire a mărfii/aviz de expediție etc.)
2. documentația tehnică***(\*)***, respectiv:
3. descrierea tehnică a echipamentelor;
4. documentația de instalare, configurare și utilizare;
5. documentația de întreținere și remediere a defecțiunilor;
6. documentelele de licențiere pentru produsele software livrate;
7. documentațiile privind produsele software: instalare, configurare și utilizare;
8. certificate de garanție tehnică de la producător/ furnizor/ distribuitor;
9. certificat de calitate/ conformitate.

**(\*)**Executantul va pune la dispoziția Beneficiarului, pentru fiecare echipament livrat, documentația tehnică prevăzută la alineatele de mai sus, în format electronic digital agreat de Beneficiar.

# Cerinţe aplicabile pentru proiectare, execuţie şi teste de funcţionare

Conform cu cerinţele din Caietul de sarcini și din anexele acestuia (*Specificaţia tehnică*, *Cerinţe de securitate cibernetică*).

# Documentaţie

Se va considera că prin semnarea contractului, Executantul a dat Beneficiarului licenţa (dreptul de utilizare) pe perioada nedefinită, transferabilă, neexclusivă și fără redevență pentru a copia, utiliza și transmite documentaţia tehnică, inclusiv de a face și utiliza modificări la acestea. Această licenţa:

1. se aplică pe toată durata de viaţa reală sau prevăzută de lucru (oricare dintre acestea este mai lungă) ale părților importante ale obiectivului de investiţii;
2. dă dreptul oricărei persoane, care este în mod legal în posesia unei părţi importante a obiectivului de investiţii, de a copia, folosi şi transmite documentaţia tehnică în scopul finalizării, operării, revizuirii, modificării, ajustării, reparării şi dezafectării obiectivului de investiţii.

La finalizarea activității de proiectare Executantul va transmite Beneficiarului, cel puțin următoarele documente:

1. documentația de proiectare:
2. Proiectul Tehnic și Detaliile de Execuție;
3. Graficul contractului actualizat;
4. Graficele pe locație.
5. avizele/ autorizațiile obținute, conform legislației în vigoare;

La finalizarea lucrărilor de instalare și testare, Executantul va transmite Beneficiarului, cel puțin următoarele documente:

1. documentația de proiectare - As built, conform cu modificările făcute în teren;
2. dosarul de instruire;
3. orice alte documente solicitate în cadrul Caietului de sarcini și prin anexele sale.

# Cerinţe de testare și fiabilitate

Toate inspecţiile, examinările și testele vor fi efectuate în conformitate cu cerinţele din Caietul de sarcini, anexele sale și specificațiile documentației de proiectare.

# Garanție, suport tehnic și întreținere preventivă

## Garanție

Garanția tehnică va fi asigurată pentru perioada ofertată, minim 60 de luni, pentru întreg sistemul de detecție, alarmare și stingere incendiu aferent celor două locații.

Garanția tehnică decurge de la data recepției la terminarea lucrărilor (semnării Procesului verbal de recepție la terminarea lucrărilor). În perioada de garanție, Executantul va garanta că sistemul de detecție, alarmare și stingere incendiu este conform cu specificațiile tehnice din prezentul Caiet de sarcini și din anexele sale, și nici o componentă (echipament, material, consumabil, accesorii etc.) nu va eșua în a-și îndeplini funcțiunile, în situația în care este corect utilizată, asigurând funcționarea acestuia la parametrii proiectați.

Modalitatea de asigurare a serviciilor de garanție se va prezenta în Propunerea tehnică. Executantul va asigura remedierea tuturor defecțiunilor ce pot apărea la sistemul de detecție, alarmare și stingere incendiu. În cazul în care componentele (echipamente, materiale, consumabile, accesorii etc.) sistemului de detecție, alarmare și stingere incendiu necesită înlocuire în perioada de garanție tehnică, ca urmare a funcționării neconforme în raport cu cerințele specificate în Caietul de sarcini, anexele sale și Documentația de proiectare, înlocuirea se va realiza cu respectarea termenelor și a nivelurilor de prioritate specificate la cap. 10.2 – Suport tehnic. Componenta înlocuită beneficiază de o perioadă de garanţie egală cu cea a sistemului detecție, alarmare și stingere incendiu. Această nouă perioadă de garanţie începe de la data semnării procesului verbal de intervenție și repunere în funcţiune după înlocuire, și are efecte atât asupra garanţiei de bună execuţie (care trebuie extinsă corespunzător) și asupra Recepţiei finale (care nu poate fi efectuată decât după expirarea oricărei extinderi de garanţii de acest fel).

În cazul deversării oricărei instalații de stingere incendiu, ca urmare a detectării unui început de incendiu, în perioada de garanție tehnică, Executantul trebuie să realizeze reumplerea sau înlocuirea recipienților cu agent de stingere în termen de maximum 24 ore. Beneficiarul va plăti Executantului doar agentul de stingere incendiu cu care se vor reumple recipienții deversați.

În cazul deversării oricărei instalații de stingere incendiu, ca urmare a funcționării neconforme a instalației sau a unei componente a instalației, în perioada de garanție tehnică, Executantul trebuie să realizeze reumplerea sau înlocuirea recipienților cu agent de stingere în termen de maximum 24 ore, fără costuri pentru Beneficiar.

Soluţionarea eventualelor probleme de natură tehnică apărute la sistemul de detecție, alarmare și stingere incendiu cad în sarcina exclusivă a Executantului, acesta având obligația de a acorda garanţie pentru toate activitățile desfăşurate conform contractului, corespunzător cu principiile tehnice și profesionale general acceptate.

În perioada de garanție, Executantul trebuie să acopere toate costurile rezultate din remedierea defectelor, inclusiv, dar fără a se limita la:

1. demontare, inclusiv închirierea de unelte speciale necesare pe durata intervenției (dacă este aplicabil);
2. ambalaje, inclusiv furnizarea de material protector pentru transport (carton, cutii, lăzi etc.);
3. transport prin intermediul transportatorului, inclusiv de transport internațional (dacă este aplicabil);
4. diagnoza defectelor, inclusiv costurile de personal;
5. repararea tuturor componentelor defecte sau furnizarea unor noi componente, identice sau superioare din punct de vedere al parametrilor tehnici;
6. înlocuirea părților defecte;
7. despachetarea, inclusiv curățarea spațiilor unde se efectuează intervenția;
8. instalarea în starea inițială;
9. testarea pentru a asigura funcționarea corectă;
10. repunerea în funcțiune.

Executantul răspunde, potrivit obligaţiilor legale ce îi revin, pentru viciile ascunse ale obiectivului de investiţii, apărute într-un interval de 10 (zece) ani de la recepţia la terminarea lucrărilor, în conformitate cu cerinţele din Legea nr 10/1995.

## Suport tehnic

Executantul va asigura suport tehnic pentru o perioadă de minim 60 luni, de la data recepției finale la terminarea lucrărilor. Durata suportului tehnic va fi egală cu perioada de garanție tehnică ofertată.

Executantul se obligă să intervină, fără costuri suplimentare pentru Beneficiar, pentru operații de reconfigurare, diagnosticare sau remediere a eventualelor probleme apărute la sistemul de detecție, alarmare și stingere incendiu din spațiile tehnice aferente celor două locații. Executantul se obligă să asigure personal specializat pentru activitățile de suport tehnic ce se vor efectua la sistemul de detecție, alarmare și stingere incendiu, în perioada de garanție tehnică, acesta având calificările/ atestatele legale prevăzute pentru aceste operațiuni.

Executantul va asigura un punct de contact, de tip Dispecerat, dedicat personalului autorizat al Beneficiar, unde se poate semnala telefonic și prin e-mail orice problemă/ defecțiune tehnică care necesită suport tehnic în gestionarea unui eveniment/ incident tehnic, disponibil 24h/24h, pentru a se asigura că orice situație semnalată este tratată cu promptitudine. Executantul va răspunde la orice eveniment/ incident tehnic semnalat de către Beneficiar, în funcție de nivelul de prioritate al incidentului, care va evidenția impactul acestuia asupra funcționalităților sistemului de alarmare, alertare și stingere incendiu.

Nivelele de prioritate sunt:

i) **Urgent** - incidentul are impact major asupra funcționarii sistemului. Problema împiedică desfășurarea activității ABeneficiarului;

ii) **Critic** - impact semnificativ asupra funcționarii sistemului. Problema împiedică desfășurarea în condiții normale a activității Beneficiarului. Nicio soluție alternativă nu este disponibilă, însă activitatea Beneficiarului poate totuși continua, însă într-un mod restrictiv;

iii) **Major** - impact mediu asupra desfășurării activității Beneficiarului. Problema afectează minor funcționalitățile sistemului. Impactul reprezintă un inconvenient care necesită soluții alternative pentru refacerea funcționalităților;

iv) **Minor** - impact minim asupra desfășurării activității Beneficiarului. Problema nu afectează funcționalitățile sistemului. Rezultatul este o eroare minoră care nu împiedică desfășurarea în bune condiții a activității Beneficiarului.

Din momentul primirii sesizării și până la remedierea definitivă a unui eveniment/incident tehnic, Executantul va trebui sa respecte următorii timpi de răspuns, corelați cu nivelul de prioritate a incidentului:

| Nivel prioritate | Timp de implementare soluție provizorie de la momentul sesizării | Timp de implementare remediere definitivă de la momentul sesizării |
| --- | --- | --- |
| Urgent | 4 ore | 12 ore |
| Critic | 12 ore | 24 ore |
| Major | 24 ore | 48 ore |
| Minor | 36 ore | 72 ore |

Nerespectarea timpilor de mai sus dă dreptul Achizitorului de a solicita penalități/ daune interese în conformitate cu clauzele contractului de achiziție publică astfel:

1. în cazul în care executantul depășește, timpul de implementare a unei soluții provizorii, calculat de la momentul sesizării problemei la punctul de contact dedicat personalului autorizat al achizitorului unde se poate semnala orice incident/defecțiune care necesită sau solicită suport tehnic în gestionarea unui incident, achizitorul va aplica penalități de 200 lei/ora de întârziere.
2. în cazul în care executantul depășește timpul de remediere, calculat de la momentul sesizării problemei la punctul de contact dedicat personalului autorizat al achizitorului unde se poate semnala orice incident/defecțiune care necesită sau solicită suport tehnic în gestionarea unui incident, achizitorul va aplica penalități de 300 lei/ora de întârziere.

Executantul va ține cont că pentru serviciile de suport tehnic caracteristicile cheie așteptate de către achizitor vor trebui să includă continuu:

1. diagnosticarea și rezolvarea problemelor, ținând seama de timpii de răspuns așa cum sunt aceștia definiți în această secțiune;
2. soluții, în timp real;
3. soluții de fugă/alternative în cazul în care nu sunt posibile cele cerute la punctul b). Prin soluție alternativă de fugă se înțelege soluție alternativă temporară oferită de executant care asigură funcționalitățile până la remedierea definitivă;
4. accesul la o gamă de resurse tehnice, resurse umane – inclusiv biblioteci de soluții tehnice și abilitatea/facilitatea de a se conecta la acestea, inclusiv la cele în limba română dacă există.

## Întreținere preventivă

Executantul va asigura întreținerea preventivă a sistemului de detecție, alarmare și stingere incendiu, pe toată durata garanției tehnice, în conformitate cu recomandările producătorilor echipamentelor furnizate.

Întreținerea preventivă se va efectua periodic, cel puțin o dată la 6 luni în fiecare locație, și va conține, fără a se limita, la următoarele operațiuni minimale:

1. examinarea aspectului exterior pentru observarea eventualelor defecțiuni;
2. examinarea listei de evenimente accesând memoria centralelor;
3. verificarea sistemului propriu de testare al centralelor pentru observarea indicatorilor luminoși, a afișajului și a buzzer-ului intern;
4. verificarea funcționării corecte a alarmării, a semnalizării defectelor și a acționării centralelor de semnalizare;
5. deconectarea alternativă a alimentării primare și a celei secundare a fiecărei centrale;
6. examinarea circuitelor imprimate ale fiecărei centrale pentru eventuale semne de supraîncălziri, întreruperi de circuite sau alte tipuri de defecțiuni;
7. examinarea stării surselor de alimentare (primară și secundară\_acumulator) ale ficărei centrale;
8. verificarea integrității buclelor și a numărului de componente din sistem ale fiecărei rețele de senzori;
9. verificarea nivelului de semnal provenit de la fiecare detector;
10. curățare detectori/ senzori;
11. acționare de probă detectori/ senzori;
12. acționare de probă sistem de alarmare acustic;
13. verificare vizuală presiune butelii, rețea de distribuție agent stingere;
14. verificare electrovalve și duze difuzoare;
15. simulare incendiu pentru verificare alarmă și funcționare „de probă în gol”, fără deversarea agentului de stingere.

# Recepția

## Cerinţe generale

Executantul va notifica Beneficiarul cu privire la fiecare etapă de recepție:

- recepția Proiectului Tehnic (P.T.) și a Detaliilor de Execuţie (D.D.E.);

- recepția la terminarea lucrărilor și predarea documentaţiei - *As built*;

- recepția finală.

Notificarea se va face cu cel puţin 20 zile înainte de data propusă pentru fiecare etapă de recepţie, iar Beneficiaruș va notifica Executantul asupra datei stabilite pentru realizarea recepției pentru fiecare locație.

Recepţia la terminarea lucrărilor și recepţia finală (la expirarea perioadei de garanţie) a obiectivului de investiţii se vor realiza conform prevederilor legale în vigoare.

## Recepția Proiectul tehnic și a detaliilor de execuţie

Recepţia Proiectului Tehnic (P.T.) și a Detaliilor de Execuţie (D.D.E.) se va face distinct prin emiterea Raportului de Acceptare a Proiectului de către Beneficiar.

Beneficiarulva primi spre analiză, conform graficului de execuție, documentația de proiectare din partea Executantului. În termen de 7 zile lucrătoare, de la primirea spre analiză a documentației, Beneficiarul poate transmite observațiile, iar Executantul va efectua modificările sau completările necesare în termen de 3 zile lucrătoare de la primirea acestora. După implementarea observațiilor și/sau a modificărilor se va emite Raportul de Acceptare a Proiectului de către Achizitor, semnat de ambele părți, fără obiecțiuni.

## Recepţia la terminarea lucrărilor

Condiţii preliminare recepţiei la terminarea lucrărilor

Pentru efectuarea recepţiei la terminarea lucrărilor Executantul trebuie să îndeplinească următoarele condiţii:

1. modernizarea sistemului de detecție, alarmare și stingere incendiu destinat spațiilor tehnice din cele două locații ale Ministerului Finanțelor Publice este completă în conformitate cu contractul;
2. primirea de către Beneficiar a documentaţiilor tehnice și a oricăror altor documente sau informaţii, care sunt în sarcina Executantului și care trebuiau transmise înainte de recepţia la terminarea lucrărilor;
3. îndeplinirea de către Executant a tuturor cerinţelor Caietului de sarcini pentru a se efectua recepţia la terminarea lucrărilor;
4. finalizarea activității de instruire a personalului Beneficiarului;
5. primirea de către Beneficiar a registrului de evidență pentru fiecare locație.

Registrele de evidență trebuie să consemneze datele principale privind exploatarea, verificarea, întreținerea preventivă și corectivă și operațiunile ce trebuie să se execute în concordanță cu instrucțiunile de exploatare. Acestea vor conține:

1. caracteristicile principale ale instalației din locație;
2. data punerii în funcțiune;
3. data verificării;
4. elementele verificate;
5. numele și prenumele persoanei care a efectuat verificarea instalației din locație;
6. data încărcării și punerii instalației în stare de intervenție;
7. defecțiuni apărute.

Procedura de recepţie la terminarea lucrărilor

Executantul va transmite Beneficiarului documentaţia *As built* completă și actualizată, proiectul tehnic și detaliile de execuţie (inclusiv testele și verificările, buletinele, certificatele și alte documente de calitate etc.). În termen de 3 zile lucrătoare de la primirea acestora, Beneficiarul va transmite observațiile, iar Executantul va efectua modificările sau completările necesare în termen de 3 zile lucrătoare de la primirea acestora. Procesul verbal de predare-primire a documentaţiei *As built* va fi semnat fără obiecțiuni, după primirea documentației modificate și completate conform observațiilor Beneficiarului.

Executantul va stabili de comun acord cu Beneficiarul data pentru testare si va anunța comisia de recepție din locație asupra datei când se vor realiza testele.

Criteriul de acceptare este ca sistemul de detecție, alarmare și stingere incendiu să respecte toate cerinţele din P.T. și D.D.E., precum și cele din prezentul Caiet de sarcini și din anexele sale. Proiectantul și responsabilul tehnic cu executarea lucrărilor, va prezenta comisiei de recepție lucrările realizate în raport cu documentația tehnică, examinându-se în fiecare spațiu tehnic protejat construcția și funcționarea sistemului/ instalațiilor. Aceștia vor da toate detaliile și se vor efectua testele, verificările și probele cerute de către Beneficiar și cele stipulate în legislația în vigoare (de ex. probă hidraulică de rezistență la presiune, probă de etanșeitate, probă funcționare local sau de la distanță etc.). Rezultatele verificărilor și probelor efectuate în prezența comisiei de recepție se consemnează într-un raport de testare pentru fiecare locație. Executantul va lua toate măsurile de securitate și siguranță pentru evitarea producerii accidentelor și pagubelor materiale pe timpul efectuării probelor de simulare a stingerii. Probele/ testele se vor efectua sub coordonarea proiectantului, managerului de proiect și al responsabilului tehnic, reprezentanți care vor informa comisia de recepție asupra modului de execuție al fiecarei probe și asupra rezultatelor ce trebuie obținute.

Comisia de recepție va verifica în fiecare locație următoarele:

1. funcţionarea instalațiilor de detectare şi semnalizare a incendiilor şi comanda intrării în funcţiune a sistemului/ instalației de stingere;
2. funcţionarea instalațiilor de distribuţie a agentului de stingere;
3. existența panourilor şi dispozitivelor de avertizare privind evacuarea personalului, a instrucţiunilor de exploatare;
4. raportul de testare din locație.

Recepția la terminarea lucrărilor se termină când:

1. au fost îndeplinite toate condițiile preliminare recepţiei la terminarea lucrărilor;
2. au fost efectuate toate testele din Caietul de sarcini și din documentația de proiectare. La cererea Beneficiarului sau dacă rezultatele testelor nu au fost cu succes se va trece la repetarea acestora;
3. a fost finalizată inventarierea tuturor echipamentelor dezafectate din cele două locații și Executantul le-a predat Beneficiarului pe bază de proces verbal. Executantul, prin personal propriu, va prelua toate recipientele cu gaz din cele două locații, le va goli de gaz și va returna Beneficiarului recipientele goale împreună cu toate elementele constitutive ale sistemelor dezafectate, în vederea casării/ valorificării acestora.

Procesul verbal de recepţie la terminarea lucrărilor, bazat pe procesele verbale de recepție din fiecare locație, va fi semnat de către Comisia de receptie a Beneficarului și reprezentanții Executantului.

## Recepţia finală

Condiţii preliminare pentru recepţia finală

Recepţia finală se va realiza atunci când:

1. a expirat orice perioadă de garanţie și orice extindere a acesteia;
2. Executantul a transmis înainte de recepţia finală orice document sau informaţie care constituie obligaţie conform documentaţiei de proiectare sau a Caietului de sarcini și a anexelor acestuia;
3. Executantul și-a îndeplinit complet toate condiţiile contractuale și toate cerinţele Caietului de sarcini și din anexele sale pentru a fi efectuată recepţia finală.

Beneficiarul va organiza recepţia finală în conformitate cu prevederile legale în vigoare.

# Clauze de confidenţialitate

Locațiile de livrare și instalare sunt în București și Brașov. Având în vedere că infrastructura fizică suport aferentă unui centru de date al Ministerului Finanțelor comportă o complexitate sporită și particularități specifice echipamentelor dedicate susținerii unui centru de date de interes național, pentru evaluarea cât mai corectă a costurilor pe care le va presupune obiectul prezentului Caiet de sarcini, este obligatorie vizitarea amplasamentelor.

Întrucât vizitarea în fiecare locație presupune accesul la anumite informații confidențiale ofertanții interesați vor semna un Acord de confidențialitate. După semnarea Acordului de confidențialitate, Achizitorul va stabili programul de vizitare și va informa ofertanții interesați cu privire la data programată pentru vizită.

Accesul în centrele de date la data programată, a fiecărui ofertant, va fi consimțit printr-un Proces verbal semnat, atât de către reprezentantul ofertantului, cât și de către un reprezentant tehnic din fiecare centru de date.

Executantul şi personalul său au obligația de a respecta confidențialitatea documentelor şi informațiilor menționate mai sus, pe toată perioada executării contractului, pe perioada oricărei prelungiri a acestuia şi după încetarea contractului. În acest sens, Executantul precum şi personalul acestuia implicat în activitățile contractului sunt obligați să semneze un Acord de Confidențialitate cu Beneficiarul.

Executantul nu va publica articole sau informații legate de lucrările prestate, nu va face referire la acestea în cazul prestării altor servicii/lucrări către terți și nu va divulga informațiile obținute de la Beneficiar, fără acordul scris al acesteia.

# Standarde și legislație aplicabile

Proiectarea, livrarea echipamentelor, instalarea, verificarea şi întreţinerea sistemului de stingere incendiu se vor realiza de către Executant în conformitate cu minim următoarele standarde:

1. ISO 14520-1/2015 – Sisteme de stingere incendiu cu gaze (Gaseous fire-extinguishing systems general requirements);
2. SR EN 15004-1/2008 - Instalaţii de stingere a incendiilor. Instalaţii de stingere cu gaz. Partea 1: Proiectare, instalare şi mentenaţă;
3. SR EN 54-1 - Sisteme de detectare şi de alarmă la incendiu. Patrea 1: Introducere;
4. SR EN 54-2 - Sisteme de detectare şi de alarmă la incendiu. Partea 2: Echipament de control şi semnalizare;
5. Normativul P118-3/2018 - normativ privind securitatea la incendiu a construcțiilor, Partea a III-a - instalații de detectare, semnalizare și avertizare incendiu, actualizat prin Ordinul nr. 6025/2018 pentru modificarea reglementării tehnice "Normativ privind securitatea la incendiu a construcțiilor, Partea a III-a - Instalații de detectare, semnalizare și avertizare", indicativ P 118/3-2015, aprobată prin Ordinul ministrului dezvoltării regionale și administrației publice nr. 364/2015;
6. Normativul P118-2/2018 - normativ privind securitatea la incendiu a constructiilor, Partea a III-a - instalatii de detectare, semnalizare și avertizare incendiu, actualizat prin Ordinul nr. 6026/2018 pentru modificarea și completarea reglementării tehnice "Normativ privind securitatea la incendiu a construcțiilor, Partea a II-a - Instalații de stingere", indicativ P 118/2-2013, aprobată prin Ordinul viceprim-ministrului, ministrului dezvoltării regionale și administrației publice, nr. 2.463/2013;
7. Normativul P 118-99: Normativ de siguranţă la foc a construcţiilor;
8. I7 – 2011 - Normativ pentru proiectarea, execuția și exploatarea instalațiilor electrice aferente clădirilor;
9. Legea 10/1995 privind calitatea în construcţii, actualizată;
10. Legea nr. 307/2006 privind apărarea împotriva incendiilor;
11. Ordinul nr.163/2007 pentru Aprobarea Normelor Generale de Apărare Împotriva Incendiului;
12. Ordinul 129/2016 pentru aprobarea Normelor metodologice privind avizarea şi autorizarea de securitate la incendiu şi protecţie civilă;
13. Alte reglementări ale autorităţilor competente.

Executantul are obligația să cunoască și să aplice toate actele normative în vigoare și prescripțiile tehnice (reglementări şi/sau cerinţe ale autorităţilor competente) sub a căror jurisdicţie intră sistemul de stingere incendiu.

Pe lângă cerințele minime și obligatorii ale Caietului de sarcini și ale anexelor sale, Executantului îi revin toate obligațiile prevăzute la art. 23-25 din Legea nr. 10/1995 privind calitatea în construcții, republicată, cu modificările și completările ulterioare. Acesta va proiecta, executa, testa și termina/ finaliza lucrările sistemului de detecție, alarmare și stingere incendiu în conformitate cu prevederile legale, ale Caietului de sarcini și a anexelor sale, și ale instrucţiunilor Beneficiarului, și va remedia orice eventuale defecte ale lucrărilor. Executantul va asigura în totalitate supravegherea, forţa de muncă, materialele, echipamentele şi utilajele necesare execuţiei lucrărilor, fie provizorii, fie definitive.

Actele normative și standardele indicate mai sus sunt considerate indicative și nelimitative. Enumerarea actelor normative din acest capitol este oferită ca referință și nu trebuie considerată limitativă.

# Modul de întocmire al propunerii tehnice

Toate specificațiile tehnice din prezentul Caiet de sarcini și din anexele sale sunt obligatorii și minimale pentru toți ofertanții.

Documentul principal al propunerii tehnice este **formularul de propunere tehnică** pus la dispoziție de autoritatea contractantă în Secțiunea Formulare a Documentației de atribuire), în care se va răspunde punct cu punct la fiecare dintre cerințele/specificațiile tehnice (\*) prevăzute în prezentul caiet de sarcini și în care se face trimitere la documentația tehnică/documentele suport, anexate formularului.

***(\*)*** *Pentru specificațiile tehnice ale fiecărui produs în parte se va indica pagina din datasheet-ul oficial și link-ul valid al site-ului oficial al producătorului; se atașează extrasele la data ultimei accesări de pe site-urile indicate, relevante pentru demonstrarea conformității cu cerințele din Caietul de sarcini.*

La completarea Formularului de propunere tehnică, în situațiile în care informațiile ce trebuie introduse de ofertant pe coloana *„Mod de îndeplinire”* ocupă mult spațiu, acestea vor fi cuprinse în anexe, numerotate, respectând ordinea de prezentare înscrisă în formular. Pentru fiecare cerință din Formularul de propunere tehnică pentru care se întocmește o anexa privind modul de îndeplinire, ofertantul va indica în mod clar numărul anexei.

În sensul celor anterior menționate, în anexele la Formularul de propunere tehnică vor fi înscrise informații privind:

**I. Îndeplinirea cerințelor caietului de sarcini referitoare la:**

1. prezentarea detaliată a sistemului, echipamentelor, componentelor, accesoriilor și produselor software ce compun oferta și modul de integrare funcțională a acestora conform cerințelor Caietului de sarcini și a anexelor sale, cu referire clară la specificațiile tehnice ale producătorului, la standardele aplicabile și la politica de licențiere a producătorului pentru produsele software ofertate;
2. informații privind livrarea, configurarea și punerea în funcțiune a sistemului, echipamentelor, modul de asigurare a suportului tehnic și după caz a garanției, incluzând: detalierea resurselor și mijloacelor pe care Executantul le va angaja pentru îndeplinirea contractului, obligațiile asumate referitoare la modul de asigurare a garanției și suportului tehnic, responsabilități ale personalului Executantului implicat pentru îndeplinirea contractului de lucrări;
3. graficul de execuție a lucrărilor;

Ofertantul va include în propunerea tehnică, în cadrul graficului de execuție, cel puţin următoarele etape principale (termenele sunt în zile calendaristice), cu încadrarea în durata de execuție a lucrărilor:

1. etapa de proiectare: număr zile, de la semnarea contractului;
2. etapa de construcţii - procurare și montaj: număr zile, de la aprobarea proiectului de execuţie;
3. etapa de instruire;
4. recepția la terminarea lucrărilor și recepţia finală.

Ofertantul va include, în cadrul etapei de proiectare, o perioadă de 10 zile lucrătoare pentru verificarea documentației de proiectare de către Beneficiar și implementarea eventualelor observații de către Executant.

Pentru etapa de construcții-montaj se vor detalia cel puţin următoarele activități, pentru fiecare locație:

1. instalare/ montare instalații/ subsisteme;
2. probe și încercări funcţionale ale noilor instalații/ subsisteme;
3. dezafectarea instalațiilor actuale de detecție, alarmare și stingere incendiu;
4. testarea sistemului de monitorizare din cele două locații.

Propunerea tehnică va fi însoțită de cel puțin următoarele anexe:

1. documentația tehnică și documentele suport necesare pentru identificarea echipamentelor ofertate și a specificațiilor tehnice și funcționale ale acestora. Documentația tehnică și documentele suport se prezintă structurat, pe tipuri de echipamente, respectând ordinea de prezentare a acestora înscrisă în formularul de propunere tehnică.
2. documentele doveditoare ale calificării și experienței specialiștilor desemnați de către Executant, conform cerințelor cap. 4.8.2.
3. Alte informații considerate relevante de ofertant pentru demonstrarea îndeplinirii cerințelor minime din caietul de sarcini.

***Notă:***

*În cazul constatării unor neconcordanțe, specificațiile oficiale ale Producătorului produsului (valabile la data limită de depunere a ofertelor) vor fi considerate ca referință, conținutul acestora primând asupra specificațiilor tehnice prezentate de ofertant.*

*Pentru acele componente ofertate și definite de furnizor ca fiind echivalent sau cel puțin similare ca performanțe, furnizorul va prezenta documente care să justifice în detaliu din punct de vedere tehnic acest lucru.*

1. **Factori de evaluare pentru componenta tehnică:**
2. Formularul pus la dispoziție de autoritatea contractantă în Secțiunea Formulare a Documentației de atribuire);
3. Documente justificative privind susținerea celor declarate în Formular.
4. **Respectarea obligațiile relevante în domeniile mediului, social și al relațiilor de muncă:**
5. Declarație privind respectarea condițiilor specifice de muncă și protecție a muncii potrivit art. 51 din Legea nr. 98/2016\*

Informații detaliate se pot obține de la instituțiile competente în domeniu, respectiv Ministerul Mediului, Apelor și Pădurilor, Ministerul Muncii și Solidarității Sociale și de pe site-ul [www.inspectiamuncii.ro](http://www.inspectiamuncii.ro).

***Notă:*** *Autoritatea contractantă nu permite modificarea clauzelor contractuale care ar putea afecta obiectului contractului/obiectivelor stabilite prin prezentul Caiet de sarcini și/sau condițiilor cadru privind îndeplinirea acestora. Autoritatea contractantă va analiza propunerile de modificare a clauzelor contractuale din perspectiva respectării legislației speciale, cât și a celor prevăzute în Caietul de sarcini.*

**Confidențialitatea propunerii tehnice:**

În conformitate cu prevederile art. 57 alin. (4) din Legea nr. 98/2016, operatorii economici indică și dovedesc în cuprinsul ofertei care informații din propunerea tehnică sunt confidențiale întrucât sunt: date cu caracter personal, secrete tehnice sau comerciale sau sunt protejate de un drept de proprietate intelectuală. Informațiile indicate de operatorul economic ca fiind confidențiale, inclusiv secrete tehnice sau comerciale și elementele confidențiale ale ofertelor, trebuie să fie însoțite de DOVADA care le conferă caracterul de confidențialitate, în caz contrar nefiind aplicabile prevederile art. 57 alin. (1) din Legea nr. 98/2016.

Astfel, Propunerea tehnică nu poate fi declarată confidențială, clasificată sau protejată de un drept de proprietate intelectuală în integralitatea sa, ci doar anumite informații din cuprinsul acesteia. Cu titlu de exemplu, precizăm următoarele:

a) toți termenii din Caietul de sarcini care sunt preluați în Propunerea tehnică nu pot fi declarați confidențiali, întrucât Caietul de sarcini este o secțiune a Documentației de atribuire, care este un document public, atașat la Anunțul de participare aferent procedurii de atribuire,

b) CV-urile specialiștilor pot fi declarate confidențiale, pentru acele informații care intră sub incidența prevederilor legale privind datele cu caracter personal sau dacă conțin informații a căror divulgare ar aduce atingere persoanelor respective.

Ofertantul consimte că, dacă nu marchează informațiile conținute de propunerea tehnica care sunt confidențiale, clasificate sau protejate de un drept de proprietate intelectuală și nu sunt însoțite de dovezi care sa le confere acest drept, autoritatea contractantă are libertatea de a utiliza sau de a dezvălui oricare sau toate aceste informații fără înștiințarea ofertantului.

*NOTA: Documentele propunerii tehnice vor fi numerotate și însoțite de un OPIS.*

Anexe:

1. Anexa 1 - Specificație tehnică modernizare sisteme de stingere incendiu;
2. Anexa 2 - Cerințe securitate cibernetică.